text: [{"text_idx": "#000001", "text": "Stjo\u0301rnarlimur i\u0301 Pfizer try\u0301sti Twitter at dylja uppsl\u00f8g, sum kundu o\u0301ro\u0301gva o\u0301gvusliga vinningin fra\u0301 koronuprikunum"}, {"text_idx": "#000002", "text": "Pfizer stjo\u0301rnarlimurin (sum eisini er fyrrverandi stjo\u0301ri i\u0301 FDA) ny\u0301tti sama Twitter-lobbyistin til at try\u0301sta si\u0301ni kr\u00f8v i\u0301gj\u00f8gnum, sum umsitingin i\u0301 Hvi\u0301tu Hu\u0301sunum eisini bru\u0301kti - eitt feskt d\u00f8mi um umskaringina millum felagi\u00f0, sum framlei\u00f0ir og selur mRNA koppingarevni\u00f0, og myndugleikarnar, sum noy\u00f0a fo\u0301lk at taka ta\u00f0. Her er ein s\u00f8ga u\u0301r Twitter-skj\u00f8lunum, sum ti\u0301\u00f0indama\u00f0urin Alex Berenson er sloppin framat at grava i\u0301."}, {"text_idx": "#000003", "text": "Alex Berenson er fyrrverandi ti\u0301\u00f0indama\u00f0ur a\u0301 New York Times og hevur skriva\u00f0 13 skalds\u00f8gur, tri\u0301ggjar yrkisb\u00f8kur og ein ho\u0301p av bo\u0301klingum. Ny\u0301ggjasta bo\u0301k hansara PANDEMIA sny\u0301r seg um koronuvirusin og hvussu vit handfo\u0301ru hann. Alex var helst tann fyrsti, sum u\u0301tfra\u0301 almennum t\u00f8lum u\u0301r I\u0301srael vi\u0301sti a\u0301, at immuniteturin fra\u0301 koppingunum fa\u0301na\u00f0i skjo\u0301tt. Hetta skriva\u00f0i hann um a\u0301 Twitter og var\u00f0 si\u0301\u00f0ani banna\u00f0ur av sosiala mi\u00f0linum fyri ta\u00f0. Ta\u0301 i\u00f0 so Elon Musk to\u0301k yvir Twitter, lova\u00f0i hann at avdu\u0301ka allan sensurin, sum var farin fram. Hetta hevur hann gj\u00f8rt vi\u00f0 at loyva ymiskum o\u0301heftum ti\u0301\u00f0indafo\u0301lkum vi\u00f0 hv\u00f8r si\u0301num serfr\u00f8\u00f0i-\u00f8ki, at leita i\u0301 skj\u00f8lunum a\u0301 Twitter h\u00f8vu\u00f0ss\u00e6tinum. Nu\u0301 var ti\u0301\u00f0in komin til at avdu\u0301ka, hvat gekk fyri seg undir koronuti\u0301\u00f0ini. Til ta\u00f0 arbei\u00f0i\u00f0 bjo\u0301\u00f0a\u00f0i Elon Musk Alex Berenson at koma inn og ro\u0301ta i\u0301 skj\u00f8lunum. Og hetta er fyrsta s\u00f8gan fra\u0301 honum, og mangar a\u00f0rar eru a\u0301 veg."}, {"text_idx": "#000004", "text": "\u201c7. august 2021 sa\u0301 Dr. Scott Gottlieb - ein av stjo\u0301rnarlimunum i\u0301 Pfizer, og sum hevur fleiri enn 550.000 fylgjarar a\u0301 Twitter - eitt tvit (uppslag a\u0301 twitter), sum honum ikki da\u0301mdi, hetta var eitt tvit, sum kundi ska\u00f0a s\u00f8luna av mRNA koppingarevninum hja\u0301 felagnum."}, {"text_idx": "#000005", "text": "Hetta tviiti\u00f0 greiddi, sum pu\u0301ra r\u00e6tt er, fra\u0301, hvussu natu\u0301rligur immunitetur, sum f\u00e6st eftir at hava vunni\u00f0 a\u0301 koronusju\u0301kuni, var betri sum verja, enn ta\u00f0 o\u0301rini\u00f0, sum f\u00e6st vi\u00f0 einans at vera koppsettur. I\u0301 tviitinum var\u00f0 heitt a\u0301 stjo\u0301rnina i\u0301 Hvi\u0301tu Hu\u0301sunum um at \u201cfylgja vi\u0301sindunum\u201d og fri\u0301taka fo\u0301lk, sum h\u00f8vdu natu\u0301rligan immunitet, fra\u0301 teimum koppsetingarkr\u00f8vum, sum stjo\u0301rnin var i\u0301 gongd vi\u00f0 at seta i\u0301 verk."}, {"text_idx": "#000006", "text": "Hetta var ikki nakar \u201canti-vaxari\u201d sum t.d. Robert F. Kennedy Jr., sum tviita\u00f0i, men Dr. Brett Giroir, ein l\u00e6kni, sum i\u0301 eitt stutt ti\u0301\u00f0arskei\u00f0 hev\u00f0i havt sama starv sum Gottlieb, sum stjo\u0301ri fyri FDA ella \u2018Food & Drug Administration\u2019, sum er amerikanska mat og heiligva\u0301gseftirli\u00f0. Harumframt heitti tviiti\u00f0 a\u0301 fo\u0301lk, sum ikki h\u00f8vdu natu\u0301rligan immunitet, um at \u201clata seg koppseta!\u201d"}, {"text_idx": "#000007", "text": "Men ta\u00f0 hev\u00f0i einki at siga."}, {"text_idx": "#000008", "text": "Vi\u00f0 at leggja upp til, at summi kanska ikki h\u00f8vdu t\u00f8rv a\u0301 koronukoppseting, so kundi hetta tviti\u00f0 ju\u0301 fa\u0301a fo\u0301lk at seta spurningar vi\u00f0 prikini. Umframt at ver\u00f0a fyrrverandi stjo\u0301ri i\u0301 FDA, fastur vi\u00f0merkjari a\u0301 CNBC, og ein vird r\u00f8dd i\u0301 sambandi vi\u00f0 almenna koronupolitikkin, so var Gottlieb eisini partur av ovastu stjo\u0301rnini i\u0301 Pfizer (senior board member), har helvtin av teimum n\u00e6rum 560 milliardum kro\u0301nunum i\u0301 innt\u00f8kum i\u0301 2021, stava\u00f0u fra\u0301 s\u00f8lu av mRNA koppingarevni. Pfizer rinda\u00f0i Gottlieb 2,5 mio\u0301 kr i\u0301 l\u00f8n ta\u00f0 a\u0301ri\u00f0."}, {"text_idx": "#000009", "text": "Gottlieb tra\u00f0ka\u00f0i til, sendi ein teldupost til Todd O\u2019Boyle, sum er ein topp lobbyistur a\u0301 skrivstovuni hja\u0301 Twitter i\u0301 Washington, og sum eisini var kontaktma\u00f0ur millum Twitter og stjo\u0301rnina i\u0301 Hvi\u0301tu Hu\u0301sunum."}, {"text_idx": "#000010", "text": "Uppslagi\u00f0 hja\u0301 Giroir var \u201cetjandi\u201d (corrosive), skriva\u00f0i Gottlieb. Hann stu\u0301rdi fyri at ta\u00f0 \u201ckundi fara u\u0301t um allar geilar, og skapa no\u0301gva umr\u00f8\u00f0u i\u0301 ti\u0301\u00f0indarenslinum.\u201d"}, {"text_idx": "#000011", "text": "Eg fann teldupostin me\u00f0an eg leita\u00f0i i\u0301 skj\u00f8lum a\u0301 Twitter i\u0301 seinastu viku - ein partur av \u201cTwitter-skj\u00f8lunum\u201d, sum er ein roynd hja\u0301 Elon Musk at avdu\u0301ka t\u00e6r avger\u00f0ir um sensur, sum vo\u0301r\u00f0u tiknar i\u0301 felagnum, a\u0301\u00f0renn hann keypti ta\u00f0 i\u0301 oktober."}, {"text_idx": "#000012", "text": "Eg skriva\u00f0i n\u00e6rri um mi\u0301n leiklut i\u0301 twitter-skj\u00f8lunum i\u0301 eini grein a\u0301 Substack i\u0301 gja\u0301r. Eg fari at skriva meira um skj\u00f8lini hesar komandi vikurnar."}, {"text_idx": "#000013", "text": "O\u2019Boyle sendi mailin fra\u0301 Gottlieb vi\u0301\u00f0ari vi\u00f0 eini innanhy\u0301sis skipan, sum eitur Jira, sum ver\u00f0ur ny\u0301tt til at handfara klagur. Telduposturin var\u00f0 sendur til \u201cStrategic Response\u201d toymi\u00f0. Hesin bo\u0301lkurin hev\u00f0i a\u0301byrgdina at taka s\u00e6r av ma\u0301lum, sum tey mest ty\u0301\u00f0andi starvsfo\u0301lkini og bru\u0301kararnir reistu."}, {"text_idx": "#000014", "text": "\u201cVinaliga hygg at hesum mailinum fra\u0301 fyrrverandi FDA stjo\u0301ranum,\u201d skriva\u00f0i O\u2019Boyle, og lat vera vi\u00f0 at nevna, at Gottlieb eisini var nevndarlimur i\u0301 Pfizer-stjo\u0301rnini, sum hev\u00f0i peningalig a\u0301hugama\u0301l i\u0301 at fa\u0301a fo\u0301lk at lata seg prika vi\u00f0 mRNA koppingunum."}, {"text_idx": "#000015", "text": "Ein greinari fra\u0301 Strategic-Response-toyminum kom skjo\u0301tt til ta ni\u00f0urst\u00f8\u00f0u, at tviti\u00f0 ikki breyt nakra av reglunum um mis- ella falskunning, sum vo\u0301ru galdandi i\u0301 felagnum."}, {"text_idx": "#000016", "text": "Men Twitter valdi ho\u0301ast ta\u00f0 at seta fra\u0301merki a\u0301 uppslagi\u00f0 hja\u0301 Giroir. Ta\u00f0 fekk eitt spjaldur a\u0301 seg, sum gj\u00f8rdi at n\u00e6rum eingin sa\u0301 ta\u00f0. Og ta\u00f0 er framvegis spjaldra\u00f0, ho\u0301ast fleiri sto\u0301rar granskingarverk\u00e6tlanir hava va\u0301tta\u00f0 sannleikan i\u0301 or\u00f0um Giroirs."}, {"text_idx": "#000017", "text": "Eina viku seinni, hin 3. september, 2021, royndi Gottlieb aftur at h\u00f8gga til og gramdi seg fyri O\u2019Boyle um eitt tvit fra\u0301 Justin Hart. Hart er ein sum ivast i\u0301 ti\u0301 skilago\u0301\u00f0a i\u0301 ni\u00f0url\u00e6singum og koppsetingunum, og sum hevur fleiri enn 100.000 fylgjarar a\u0301 Twitter."}, {"text_idx": "#000018", "text": "\u201cGassar og gro\u0301t kunnu bro\u0301ta mi\u0301ni bein, men ein virusur vi\u00f0 eini barnadey\u00f0iligheit a\u0301 0% hevur kosta\u00f0 okkara b\u00f8rnum n\u00e6rum try\u0301 a\u0301r av sku\u0301lagongd.\u201d hev\u00f0i Hart skriva\u00f0. (Sticks and stones may break my bones but a viral pathogen with a child mortality rate of <>0% has cost our children nearly three years of schooling)"}, {"text_idx": "#000019", "text": "Hvi\u0301 Gottlieb to\u0301k s\u00e6r tykni av or\u00f0unum hja\u0301 Hart, er ikki heilt greitt, men Pfizer-priki\u00f0 skuldi skjo\u0301tt go\u0301\u00f0kennast til b\u00f8rn millum 5 og 11 a\u0301r, og umbo\u00f0a\u00f0i harvi\u00f0 enn ein risasto\u0301ran markna\u00f0 fyri Pfizer, um so var, at foreldur kundu sannf\u00f8rast um at korona var ein verulig ho\u0301ttan fyri b\u00f8rn teirra."}, {"text_idx": "#000020", "text": "O\u2019Boyle vi\u0301sti enn einafer\u00f0 til \u201cfyrrverandi FDA stjo\u0301ran\u201d ta\u0301 i\u00f0 hann sendi teldupostin vi\u0301\u00f0ari, og lat heldur ikki hesu fer\u00f0 vi\u00f0 seg koma, at Gottlieb nu\u0301 arbeiddi fyri Pfizer."}, {"text_idx": "#000021", "text": "Hesufer\u00f0 var a\u0301heitanum fra\u0301 Gottlieb so langt vi\u00f0 si\u0301\u00f0unar av, at Twitter nokta\u00f0i at seta n\u00f8kur stig i\u0301 verk."}, {"text_idx": "#000022", "text": "Um somu ti\u0301\u00f0 royndi Gottlieb eisini at try\u0301sta Twitter til at seta stig i\u0301 verk i\u0301 mo\u0301ti m\u00e6r, sum eg upply\u0301sti a\u0301 Substack hin 13. oktober, 2022, har eg bru\u0301kti skj\u00f8l fra\u0301 Twitter fra\u0301 ti\u0301\u00f0ini undan Musk to\u0301k yvir, sum eg hev\u00f0i fingi\u00f0 hendur a\u0301 i\u0301 r\u00e6ttarma\u0301linum, eg hev\u00f0i koyrandi i\u0301mo\u0301ti Twitter. (Ta\u00f0 sum Gottlieb gj\u00f8rdi var partur av eini st\u00f8rri samansv\u00f8rjing, sum umfata\u00f0i umsitingina hja\u0301 Biden forseta og Andrew Slavitt, har arbeitt var\u00f0 b\u00e6\u00f0i alment og i\u0301 loyndum, fyri at try\u0301sta Twitter til felagi\u00f0 ikki hev\u00f0i anna\u00f0 val, enn at banna meg. (Eg fari at grei\u00f0a n\u00e6rri fra\u0301 mi\u0301nari s\u00f8k og fari at leggja sak i\u0301mo\u0301ti Hvi\u0301tu Hu\u0301sunum, Slavitt, Gottlieb og Pfizer i\u0301 n\u00e6stum.)"}, {"text_idx": "#000023", "text": "Morgunin eftir, at eg skriva\u00f0i ta greinina, var Gottlieb a\u0301 ski\u0301ggjanum hja\u0301 CNBC, fi\u0301ggjar-ti\u0301\u00f0indara\u0301sini, har hann er fastur vi\u00f0merkjari, og greiddi fra\u0301, hvat og hvi\u0301 hann hev\u00f0i gj\u00f8rt, sum hann hev\u00f0i, a\u0301 ein i\u0301 besta f\u00f8ri sera misvi\u0301sandi ha\u0301tt."}, {"text_idx": "#000024", "text": "Gottlieb nokta\u00f0i ikki fyri, at hann hev\u00f0i try\u0301st Twitter i\u0301 samband vi\u00f0 meg - ta\u00f0 kundi hann ikki, havandi i\u0301 huga tey skj\u00f8l, sum eg hev\u00f0i almannakunngj\u00f8rt dagin fyri."}, {"text_idx": "#000025", "text": "Men i\u0301 eini samr\u00f8\u00f0u vi\u00f0 Joe Kernan a\u0301 CNBC, seg\u00f0i Gottlieb, at hann hev\u00f0i spurt Twitter um at taka stig i\u0301mo\u0301ti m\u00e6r av ti\u0301 einastu grund, at hann stu\u0301rdi fyri at hesi tvitini kundu gera ho\u0301ttanina um har\u00f0skap mo\u0301ti teimum sum tala\u00f0u fyri at lata seg koppseta, st\u00f8rri."}, {"text_idx": "#000026", "text": "\u201cTa\u00f0 at hesir pallarnir ikki kunnu hava eyguni vi\u00f0 beinlei\u00f0is ho\u0301ttanum, kropsligum ho\u0301ttanum mo\u0301ti fo\u0301lki, ta\u00f0 er ta\u00f0, sum eg eri stu\u0301rin um vi\u00f0v. hvat gongur fyri seg i\u0301 hasi vistskipanini,\u201d seg\u00f0i Gottlieb."}, {"text_idx": "#000027", "text": "\u201cEg havi einki i\u0301mo\u0301ti at kjakast ver\u00f0ur,\u201d seg\u00f0i Gottlieb vi\u00f0 Kernan. \u201cEg stu\u0301ri fyri at fysiskar ho\u0301ttanir ver\u00f0a gj\u00f8rdar i\u0301mo\u0301ti trygdini hja\u0301 fo\u0301lki.\u201d"}, {"text_idx": "#000028", "text": "I\u0301 einum tviti henda sama morgun, skriva\u00f0i Gottlieb:"}, {"text_idx": "#000029", "text": "Vir\u00f0iligt kjak og samskifti er eitt, og eigur at ver\u00f0a stimbra\u00f0 og vart. Men beinlei\u00f0is ma\u0301lr\u00e6tta\u00f0 pla\u0301gan og misvi\u0301sandi samr\u00f8\u00f0a, sum kann fa\u0301a ein li\u0301tlan, men l\u00e6tt yvirtala\u00f0an bo\u0301lk av fo\u0301lki at fremja ma\u0301lr\u00e6tta\u00f0ar og vandamiklar ho\u0301ttanir, hoyrir ongasta\u00f0ni heima."}, {"text_idx": "#000030", "text": "Men uppslagi\u00f0 hja\u0301 Brett Giroir um natu\u0301rligan immunitet var ju\u0301st i\u0301myndin av \u201cvir\u00f0iligum kjaki og samr\u00f8\u00f0u.\u201d"}, {"text_idx": "#000031", "text": "Og i\u0301 si\u0301num egna telduposti til Todd O\u2019Boyle nevndi Gottlieb einki um nakra ho\u0301ttan mo\u0301ti trygdini hja\u0301 fo\u0301lki. Hann gramddi seg bara einfalt um at ta\u00f0 kundi enda i\u0301 ti\u0301\u00f0indarenslinum."}, {"text_idx": "#000032", "text": "Gottlieb er ikki bara ein nevndarlimur hja\u0301 Pfizer."}, {"text_idx": "#000034", "text": "Pfizer hevur eina langa s\u00f8gu vi\u00f0 brotum a\u0301 heiligva\u0301gsframlei\u00f0ara-lo\u0301girnar og etisku reglurnar. I\u0301 2009 gj\u00f8rdi felagi\u00f0 eina semju vi\u00f0 amerikanska a\u0301k\u00e6ruvaldi\u00f0 at rinda 15,81 milliardir kr i\u0301 bo\u0301t. Hetta var st\u00f8rsta ma\u0301l um svik innan heilsur\u00f8kt i\u0301 amerikanskari s\u00f8gu nakranti\u0301\u00f0, og snu\u0301\u00f0i seg um at felagi\u00f0 hev\u00f0i markna\u00f0arf\u00f8rt fleiri heiligva\u0301gsv\u00f8rur a\u0301 o\u0301rei\u00f0iligan ha\u0301tt. I\u0301 1996 framdi felagi\u00f0 eina kliniska roynd vi\u00f0 einum antibiotika i\u0301 Nigeria, har 11 b\u00f8rn doy\u00f0u. Hetta gj\u00f8rdist i\u0301bla\u0301sturin til skalds\u00f8guna The Constant Gardner hja\u0301 John le Carre."}, {"text_idx": "#000035", "text": "So er spurningurin hvat Pfizer hevur at siga til sv\u00f8rt-hvi\u0301tu pro\u0301gvini u\u0301r skjalagoymsluni hja\u0301 Twitter, sum vi\u0301sa at ein av valdri\u0301kastu stjo\u0301rnarlimunum i\u0301 felagnum hevur roynt at ste\u00f0ga kjaki um mRNA prikini, sum hava veri\u00f0 teirra no\u0301gv mest seljandi v\u00f8ra si\u0301\u00f0ani 2020."}, {"text_idx": "#000036", "text": "Og fer CNBC framhaldandi at lata Gottlieb bru\u0301ka seg til at villei\u00f0a almenningin?\u201d"}, {"text_idx": "#000038", "text": "Takk fyri at tu\u0301 vitjar hinvegin.fo"}, {"text_idx": "#000039", "text": "Tu\u0301 kanst eisini gera ti\u0301n part fyri at hja\u0301lpa okkum at fa\u0301a meira upply\u0301sandi tilfar u\u0301t a\u0301 f\u00f8royskum til f\u00f8royingar vi\u00f0 at stu\u00f0la okkum vi\u00f0 eini fastari flyting ella eingangs upph\u00e6dd a\u0301 konto nr 9865 1039800 - allur stu\u00f0ul ger mun."}, {"text_idx": "#000040", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000041", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti Uttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 teksti Uttanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Her er KVO\u0308KING nr 9 Innanlands Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki Uttanlands \"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000042", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti Uttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 teksti Uttanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Her er KVO\u0308KING nr 9 Innanlands Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki Uttanlands \"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000043", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti"}, {"text_idx": "#000044", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}, {"text_idx": "#000047", "text": "Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki"}, {"text_idx": "#000048", "text": "\"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara"}, {"text_idx": "#000049", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000050", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}]